>> השבוע מונו שני "לשעברים" ממשרד האוצר (המגזר הציבורי) לתפקידים בכירים בשוק ההון (המגזר הפרטי). ידין ענתבי, שהיה המפקח על שוק ההון, מונה למנכ"ל דש, ואריק פרץ, שהיה סגנו באוצר, מונה לסמנכ"ל פסגות. אפשר לדבר לא מעט על מה שמרמזים המינויים האלו בנוגע לכיוון שוק ההון. למשל, שבעלי הבית רוצים יותר הקפדה על רגולציה, כללי ממשל תאגידי וניהול סיכונים, ופחות חשובים להם נושאים שיווקיים או ניהול השקעות מקצועי. אפשר להבין שהעניין העתידי של בתי ההשקעות יהיה בחברות הביטוח ובחיסכון ארוך טווח.